text: সুদর্শন দাশ একজন বাংলাদেশি তবলা বিশারদ। তিনি মোট চারটি গিনেজ রেকর্ড লাভ করেন। টানা ২৫ দিন ৫৫৭ ঘণ্টা ১১ মিনিট তবলা বাজিয়ে বিশ্ব রেকর্ড করেছিলেন এই লন্ডন প্রবাসী পণ্ডিত তবলা বাদক।
  
  প্রাথমিক জীবন
  চট্টগ্রাম নগরের ফিরিঙ্গীবাজার এলাকায় অমূল্য রঞ্জন দাশ ও বুলবুল রানী দাশের পরিবারে জন্মগ্রহণ করেন সুদর্শন। জন্ম চট্টগ্রাম মহানগরে হলেও পৈত্রিক নিবাস চট্টগ্রাম জেলার সাতকানিয়ায়। ১৯৯০ সালে তিনি মিউনিসিপ্যাল মডেল উচ্চবিদ্যালয় থেকে এসএসসি পাস করেন এবং ১৯৯২ সালে সরকারি সিটি কলেজ থেকে এইচএসসি পাস করেন। তারপর কলকাতায় শান্তিনিকেতনে তবলা নিয়ে পড়তে চলে যান সুদর্শন। ১৯৯৯ এ তিনি স্নাতক সম্পন্ন করেন।
  
  চট্টগ্রামের আলাউদ্দিন ললিত কলা একাডেমিতে তবলায় তার হাতেকড়ি শুরু হয়। ১৯৯০ সালে ফুলকুঁড়ির প্রতিযোগিতায় স্বর্ণপদক পেয়েছিলেন তিনি। তার প্রথম গুরু শ্যামল দত্ত, তারপর বিজন চৌধুরী। আইন পড়ার উদ্দেশে লন্ডন গেলেও তবলার নেশা তিনি ছাড়েননি। ২০০৪ সালে নিউহ্যাম এলাকায় তবলা অ্যান্ড ঢোল একাডেমি প্রতিষ্ঠা করেন সুদর্শন।
  
  গিনেস বিশ্ব রেকর্ড
  
  প্রথম রেকর্ড
  ২০১২ সালে সুদর্শন তবলা, ঢোল, ড্রাম রোল ও ড্রাম সেট বিভাগে চারটি আবেদন করেন গিনেস কর্তৃপক্ষ বরাবর। গিনেস কর্তৃপক্ষের অনুমতি ক্রমে তিনি ১৫ দিনের বাজানোর একটা ডেমো পাঠান। এটা দেখেই গিনেস কর্তৃপক্ষ তাকে বাছাই করেন। সারা পৃথিবী থেকে ১১ জন আবেদনকারীর মধ্যে তিনি নির্বাচিত হন। ২২ ডিসেম্বর ২০১৬ তে তিনি ৫৫৭ ঘন্টা ১১ মিনিট বাজিয়ে গিনেস বিশ্ব রেকর্ড।
  
  আরও দেখুন 
  গিনেস ওয়ার্ল্ড রেকর্ড
   জোবেরা রহমান লিনু
   আব্দুল হালিম
  
  তথ্যসূত্র
  
  বিষয়শ্রেণী:গিনেস বিশ্বরেকর্ডধারী বাংলাদেশী
  বিষয়শ্রেণী:গিনেস বিশ্ব রেকর্ড
  বিষয়শ্রেণী:জীবিত ব্যক্তি
  বিষয়শ্রেণী:ফুটবল কসরতকার
  বিষয়শ্রেণী:চট্টগ্রাম জেলার ব্যক্তি
title: সুদর্শন দাশ